CELEX: 31987R3961
Language: el
Date: 1987-12-22 00:00:00
Title: Κανονισμός (ΕΟΚ) αριθ. 3961/87 της Επιτροπής της 22ας Δεκεμβρίου 1987 που καθορίζει τις ποσοστώσεις για προϊόντα του τομέα του βοείου κρέατος που εφαρμόζονται το 1988 κατά την εισαγωγή στην Ισπανία, προέλευσης τρίτων χωρών

Avis juridique important

|

31987R3961

Κανονισμός (ΕΟΚ) αριθ. 3961/87 της Επιτροπής της 22ας Δεκεμβρίου 1987 που καθορίζει τις ποσοστώσεις για προϊόντα του τομέα του βοείου κρέατος που εφαρμόζονται το 1988 κατά την εισαγωγή στην Ισπανία, προέλευσης τρίτων χωρών  

Επίσημη Εφημερίδα αριθ. L 371 της 30/12/1987 σ. 0036 - 0037

***** ΚΑΝΟΝΙΣΜΟΣ (ΕΟΚ) αριθ. 3961/87 ΤΗΣ ΕΠΙΤΡΟΠΗΣ  της 22ας Δεκεμβρίου 1987  που καθορίζει τις ποσοστώσεις για προϊόντα του τομέα του βοείου κρέατος που εφαρμόζονται το 1988 κατά την εισαγωγή στην Ισπανία, προέλευσης τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 491/86 του Συμβουλίου της 25ης Φεβρουαρίου 1986 που καθορίζει τις λεπτομέρειες των ποσοτικών περιορισμών κατά την εισαγωγή στην Ισπανία ορισμένων γεωργικών προϊόντων, προέλευσης τρίτων χωρών (1), και ιδίως το άρθρο 1 παράγραφος 3 και το άρθρο 3,  Εκτιμώντας:  ότι το άρθρο 77 της πράξης προσχώρησης προβλέπει ότι η Ισπανία μπορεί να εφαρμόσει, μέχρι τις 31 Δεκεμβρίου 1995, ποσοτικούς περιορισμούς κατά την εισαγωγή προέλευσης τρίτων χωρών· ότι αυτοί οι ποσοτικοί περιορισμοί αφορούν τα προϊόντα τα οποία υπόκεινται στο συμπληρωματικό μηχανισμό στις συναλλαγές στον τομέα του βοείου κρέατος· ότι οι αρχικές ποσοστώσεις σε ποσότητα για κάθε προϊόν ή ομάδα προϊόντων του τομέα του βοείου κρέατος καθώς και οι λεπτομέρειες εφαρμογής του καθεστώτος των ποσοτικών περιορισμών που ισχύουν στον τομέα αυτό καθορίστηκαν με τον κανονισμό (ΕΟΚ) αριθ. 1870/86 της Επιτροπής (2)· ότι η ποσόστωση για το 1987 καθορίστηκε από τον κανονισμό (ΕΟΚ) αριθ. 218/87 της Επιτροπής (3)· ότι είναι απαραίτητο να καθοριστούν οι ποσοστώσεις οι οποίες θα ισχύουν το 1988·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Οι ποσοστώσεις των προϊόντων του τομέα του βοείου κρέατος που αναφέρονται στο παράρτημα ΙΙΙ του κανονισμού (ΕΟΚ) αριθ. 491/86, που εφαρμόζονται το 1988 κατά την εισαγωγή στην Ισπανία προέλευσης τρίτων χωρών, καθορίζονται στο παράρτημα του παρόντος κανονισμού.  2. Οι διατάξεις του άρθρου 1 παράγραφος 3 καθώς και εκείνες των άρθρων 2 και 3 του κανονισμού (ΕΟΚ) αριθ. 1870/86 συνεχίζουν να εφαρμόζονται.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 1. 3. 1986, σ. 25.  (2) ΕΕ αριθ. L 162 της 1. 8. 1986, σ. 16.  (3) ΕΕ αριθ. L 24 της 27. 1. 1987, σ. 7.  ΠΑΡΑΡΤΗΜΑ  1.2.3.4 //  //  //  //  // Ομάδα   // Κωδικός ΣΟ   // Περιγραφή προϊόντων   // Ποσότητα  στόχου   //    //   //   //   // 1   // 0102 90   // Ζωντανά βοοειδή εκτός από τα αναπαραγωγά ζώα καθαρής φυλής και τα ζώα για ταυρομαχίες σε κεφάλια   // 370   //    //   //   //   // 2   // 0201 10  0201 20   // - Κρέατα βοοειδών νωπά ή διατηρημένα με απλή ψύξη με κόκαλα   //   // 3   // 0201 30   // - Κρέατα βοοειδών νωπά ή διατηρημένα με απλή ψύξη χωρίς κόκαλα (σε τόνους ισοδύναμου βάρους σφαγίου)   // 560   //    //   //   //   // 4   // 0202 10  0202 20   // - Κρέατα βοοειδών κατεψυγμένα με κόκαλα   //  // 5   // 0202 30   // - Κρέατα βοοειδών κατεψυγμένα χωρίς κόκαλα (σε τόνους ισοδύναμου βάρους σφαγίου)   // 1 690   //  //   //   //   // 6   // 0206 10 91  0206 10 95  0206 10 99  0206 21 00  0206 22 90  0206 29 91  0206 29 99   // - Προϊόντα σφαγίων βοοειδών νωπά, διατηρημένα με απλή ψύξη ή κατεψυγμένα   //   // 7   // 0210 20 10   // - Κρέατα και παραπροϊόντα σφαγίων βρώσιμα, αλατισμένα ή σε άλμη, αποξεραμένα ή καπνιστά με κόκαλα   //   // 8   // 0210 20 90  0210 90 41  0210 90 49  0210 90 90   // - Κρέατα και παραπροϊόντα σφαγίων βρώσιμα, αλατισμένα ή σε άλμη, αποξεραμένα ή καπνιστά, αλεύρια και σκόνες βρώσιμες από κρέατα ή παραπροϊόντα σφαγίων χωρίς κόκαλα (σε τόνους ισοδύναμου βάρους σφαγίου)   // 3 320   //    //  //   //